b'\n_START_ARTICLE_\nCro-\xc3\xa0-Porter\n_START_SECTION_\nPovijest projekta\n_START_PARAGRAPH_\nCro-\xc3\xa0-Porter je pokrenut zbog potrebe tr\xc5\xbei\xc5\xa1ta za kvalitetnom promocijom doma\xc4\x87e mode, a paralelno s njim odvijao se i veliki razvoj hrvatske medijske scene. Mijenjav\xc5\xa1i se ba\xc5\xa1 kao \xc5\xa1to se mijenjala i moda, ovaj projekt udario je temelje modnoj sceni u Hrvatskoj i ujedno joj se prilago\xc4\x91avao razviv\xc5\xa1i se u jedan od vode\xc4\x87ih medijskih projekat u Hrvatskoj._NEWLINE_Preko njegovih pista prodefilirali su mnogi modni dizajneri, kako odje\xc4\x87e tako i obu\xc4\x87e. Neki od njih svoje su prve korake u modnu javnost u\xc4\x8dinili ba\xc5\xa1 uz ovaj projekt i ostali mu vjerni sve ove godine.\n_START_SECTION_\nIme\n_START_PARAGRAPH_\nCro-\xc3\xa0-Porter u imenu sadr\xc5\xbei ime dr\xc5\xbeave u kojoj se odr\xc5\xbeava (Cro je kratica za Croatia) te francuski sinonim za odijevnu konfekciju pr\xc3\xaat-\xc3\xa0-porter, \xc5\xa1to bi po smislu zna\xc4\x8dilo Hrvatska za no\xc5\xa1enje.\n_START_SECTION_\nNatje\xc4\x8daj za dizajnere\n_START_PARAGRAPH_\nIako u Hrvatskoj postoji nekoliko projekata koji su isklju\xc4\x8divo orijentirani na mlade, neafirmirane dizajnere, svake sezone priliku za pretstavljanje na Cro-\xc3\xa0-Porteru dobiva i nekoliko mladih dizajnera koji se svojim radom jo\xc5\xa1 nisu profilirali na hrvatskoj modnoj sceni. Natje\xc4\x8daj za mlade dizanere otvoren je tijekom cijele godine.\n_START_SECTION_\nFashion Incubator\n_START_PARAGRAPH_\nFashion incubator modni je doga\xc4\x91aj pokrenut u listopadu 2004. godine koji okuplja mlade hrvatske modne dizajnere. Pobjednik ovog projekta stje\xc4\x8de pravo na pretstavljanje na sljede\xc4\x87em Cro-\xc3\xa0-Porteru.\n_START_SECTION_\nLokacije\n_START_PARAGRAPH_\nPromjena mjesta odr\xc5\xbeavanja posebnost je ovog projekta. Iako se do sada svaki puta odr\xc5\xbeavao u Zagrebu, u o\xc5\xbeujku 2006. godine Cro-\xc3\xa0-Porter je odr\xc5\xbean i u Splitu. Projekt se odr\xc5\xbeava na lokacijama koje svojim tehni\xc4\x8dkim mogu\xc4\x87nostima i kapacitetom, te estetikom odgovaraju duhu projekta.\n_START_SECTION_\nUtjecaj projekta\n_START_PARAGRAPH_\nCro-\xc3\xa0-Porter je ostvario je zna\xc4\x8dajan utjecaj na razvoj medijske scene u Hrvatskoj, stvorio je interes medija i publike za sadr\xc5\xbeajima ovoga tipa. Paralelno je stvorio potro\xc5\xa1a\xc4\x8dku klijentelu doma\xc4\x87eg proizvoda te s time doprinjeo gospodarskom razvoju grada i dr\xc5\xbeave. Produkcijska dostignu\xc4\x87a utjecala su na razvoj poimanja dru\xc5\xa1tvenog i kulturnog \xc5\xbeivota regije.'